मधुमेह दिवस की शुरुआत डायबिटीज़ के कारण लोगों में बढ़ते स्वास्थ्य संबंधी खतरों की तरफ ध्यान दिलाने के लिए साल 1991 में की गई थी. 

भारत में भी डायबिटीज़ एक बड़ी समस्या है और इंटरनेशनल डायबिटीज़ फेडरेशन के मुताबिक साल 2015 में भारत में डायबिटीज़ के 6 करोड़ 91 लाख मामले पाए गए थे.

ऐेसे में डायबिटीज़ से जुड़ी महत्वपूर्ण जानकारियां हम यहां दे रहे हैं. 

'पूरी तरह शुगर छोड़ना मेरी बहुत बड़ी ग़लती थी'

स्मार्टफ़ोन से होगा डायबिटीज़ का इलाज!

डायबिटीज़ क्या है?

डायबिटीज़ में किसी व्यक्ति में शुगर का स्तर बहुत बढ़ जाता है. डायबिटीज़ दो तरह का होता है- टाइप 1 और टाइप 2 डायबिटीज़

टाइप 1 और 2 में अंतर क्या है?

दोनों तरह का डायबिटीज़ शरीर में मौजूद एक हार्मोन इंसुलिन से जुड़ा हैं. इंसुलिन पैंक्रियाज नाम के अंग से उत्पन्न होता है. 

पैंक्रियाज पेट के पीछे होता है. इंसुलिन शरीर में शुगर की मात्रा को नियंत्रित करता है. 

टाइप 1 डायबिटीज़ तब होता है जब शरीर में इंसुलिन उत्पन्न करने वाली कोशिकाएं नष्ट हो जाती हैं. 

टाइप 2 डायबिटीज़ तब होता है जब शरीर पर्याप्त इंसुलिन उत्पादित करना बंद कर देता है या कोशिकाएं इंसुलिन पर प्रतिक्रिया नहीं करतीं. 

अपने पसीने से जानिए कि डायबिटीज़ तो नहीं

शुगर का स्तर

ऐसे में दोनों तरह के डायबिटीज़ में शुगर का स्तर प्रभावित होता है. हालांकि, दोनों का तरीका अलग-अलग होता है. 

बच्चों में बड़ी संख्या में टाइप 1 डायबिटीज़ पाया जाता है लेकिन अब टाइप 2 डायबिटीज़ के मामले भी सामने आ रहे हैं. 

सामान्य तौर पर टाइप 2 डायबिटीज़ की समस्या व्यस्कों को ज़्यादा रहती है. हर 10 में से 9 किशारों में टाइप 2 डायबिटीज़ के मामले पाए जाते हैं. 

टाइप 2 डायबिटीज़ के ज्यादा मामले होने का कारण यह भी है कि ज्यादा वजन वाले लोगों की संख्या बढ़ी है. मोटापा आगे अन्य बीमारियों का कारण भी बन रहा है. 

टाइप 1 डायबिटीज़- मुख्य बातें 

टाइप 1 में क्या होता है?

यह तब होता है जब इंसुलिन बनाने वाली कोशिकाएं नष्ट हो जाती हैं. इसके कारण शरीर ग्लूकोज़ का इस्तेमाल नहीं कर पाता, जो एक तरह का शुगर है. 

ग्लूकोज़ से शरीर को ऊर्जा मिलती है और ग्लूकोज़़ का इस्तेमाल न कर पाने से शरीर कहीं और से ऊर्जा लेता है. 

इसके लिए शरीर फैट और प्रोटीन का इस्तेमाल करता है जो शरीर के अन्य हिस्सों में मौजूद होते हैं. 

इसलिए ही डायबिटीज़ होने पर लोगों... \n\nउपरोक्त लेख के लिए मुझे एक अच्छा शीर्षक दें।
डायबिटीज़ के बारे में ये बातें आपको मालूम हैं